సంగీతదర్శకునిగా జె.వి.రాఘవులు స్వరకల్పన చేసిన చిత్రాల సంఖ్య తక్కువే అయినా ఆయన పంచిన మధురామృతం మాత్రం ఎంతో ఎక్కువ. చిత్రసీమలో దాదాపు అర్ధశతాబ్దం పనిచేసిన జె.వి.రాఘవులు చాలా రోజులు మధురగాయకుడు ఘంటసాలకు అసిస్టెంట్గా పనిచేసి ఆనందించారు. ఘంటసాల సంగీతం సమకూర్చిన పలు చిత్రాలకు అసోసియేట్గా పనిచేశారు రాఘవులు. ఆయనలోని ప్రతిభను గమనించి ప్రోత్సహించింది డి.రామానాయుడు. 'ద్రోహి' చిత్రంతో రాఘవులును సంగీత దర్శకునిగా పరిచయం చేశారు నాయుడు. ఆయనే నిర్మించిన 'జీవనతరంగాలు'తో రాఘవులుకు బ్రేక్ వచ్చింది. ఆ తరువాత రాఘవులు మరి వెనుదిరిగి చూసుకోలేదు. పలు చిత్రాల్లో మధురామృతం పంచారు.అప్పటి వర్ధమాన కథానాయకుల చిత్రాలకు సైతం రాఘవులు తన స్వరకల్పనతో ప్రాణం పోశారు. ఆ సినిమాలతో ఆ తరువాత అదే హీరోలు స్టార్స్ గా నిలిచారు. రాఘవులు పలు మ్యూజికల్ హిట్స్ అందించినా ఎందుకనో ఎక్కువ చిత్రాలకు సంగీతం సమకూర్చలేకపోయారు. అయితే అవకాశాలు లభిస్తే విశ్వరూపం చూపించగలనని చాటుకున్నారు. ఆయన స్వరకల్పనలో రూపొందిన 'బొబ్బిలిపులి' ఆడియో అప్పట్లో ఒక్క రోజులోనే వేల యూనిట్స్ అమ్ముడై రికార్డ్ సృష్టించింది. ఇక ఆ చిత్రం సాధించిన సంచలన విజయంలోనూ రాఘవులుకు పాలు ఉందని చెప్పక తప్పదు. రాఘవులు లేకపోయినా, ఆయన పంచిన మధురామృతం ఈతరం వారినీ ఆకట్టుకుంటోంది.
sangeetadarsakunigaa je.vi.raghavulu swarakalpana chesina chitraala sankhya takkuve aina aayana panchina madhuraamrutam maatram entho ekkuva. chitraseemalo daadaapu ardhasataabdam panichesina je.vi.raghavulu chala rojulu madhuragaayakudu ghantasaalaku assistantga panichesi aanandinchaaru. ghantasala sangeetam samakuurchina palu chitraalaku asosiatga panichesaaru raghavulu. aayanaloni pratibhanu gamaninchi prothsahinchindi di.ramanayudu. 'drohi' chitramtho raaghavulunu sangeeta darsakunigaa parichayam chesaru nayudu. aayane nirminchina 'jeevanataramgaalu'thoo raghavuluku breake vachindi. aa taruvaata raghavulu mari venudirigi chusukoledu. palu chitraallo madhuraamrutam panchaaru.appati vardhamaana kathaanaayakula chitraalaku saitam raghavulu tana swarakalpanatho praanam posharu. aa cinimaalatoe aa taruvaata adhe heerolu stars gaa nilichaaru. raghavulu palu musical hits andinchinaa endukano ekkuva chitraalaku sangeetam samakuurchaleekapooyaaru. ayithe avakaasaalu labhiste vishwaroopam choopinchagalanani chaatukunnaaru. aayana swarakalpanalo roopondina 'bobbilipuli' audio appatlo okka rojulone vela units ammudai recard srushtinchindi. ika aa chitram saadhinchina sanchalana vijayamloonuu raghavuluku paalu undani cheppaka tappadu. raghavulu lekapoyina, aayana panchina madhuraamrutam eetaram vaarinii aakattukuntondi.